open-index/open-wikipedia-markdown huggingface dataset:
ชัดรัค เมชาค และอาเบดเนโก

**ชัดรัค เมชาค และอาเบดเนโก** () ชื่อฮีบรูคือ **ฮานันยาห์ มิชาเอล และอาซาริยาห์** () เป็นตัวละครจากบทที่ 3 ของหนังสือดาเนียลในคัมภีร์ไบเบิล ในเรื่องเล่า ทั้งสามเป็นเด็กหนุ่มชาวยิวที่ถูกจับโยนเข้าเตาที่ไฟลุกอยู่โดยรับสั่งของกษัตริย์เนบูคัดเนสซาร์ที่ 2 กษัตริย์แห่งบาบิโลน ในข้อหาที่ทั้งสามปฏิเสธที่จะนมัสการต่อปฏิมากรของกษัตริย์ ทั้งสามได้รับการปกป้องจากอันตรายในเตา และกษัตริย์ก็ทรงเห็นชายสี่คนเดินอยู่ในกองไฟ "คนที่สี่นั้นดูเหมือนองค์เทพบุตร" ทั้งสามถูกกล่าวถึงครั้งแรกในดาเนียล 1 เมื่อทั้งสามถูกพาตัวไปยังบาบิโลนพร้อมกับดาเนียลเพื่อศึกษาภาษาเคลเดียและวรรณคดีเคลเดีย  เพื่อจะให้มารับใช้ในราชสำนักของกษัตริย์ และชื่อในภาษาฮีบรูของถูกสามถูกเปลี่ยนเป็นชื่อในภาษาเคลเดียหรือภาษาของชาวบาบิโลน

หกบทแรกของหนังสือดาเนียลเป็นเรื่องราวที่มีการเล่าในช่วงปลายสมัยเปอร์เซีย/ต้นสมัยเฮลเลนิสต์ และการทีดาเนียลไม่ปรากฏในเรื่องราวของสามเด็กหนุ่มฮีบรูในเตาที่มีไฟลุกนั้น คาดว่าเดิมทีเรื่องราวนี้กับเรื่องราวของดาเนียลอาจเป็นเรื่องราวที่เป็นอิสระต่อกัน เรื่องราวนี้คู่กับเรื่องราวของดาเนียลในถ้ำสิงโตบ่งชี้ว่าพระเจ้าของชาวยิวจะทรงช่วยเหลือผู้ที่สัตย์ซื่อต่อพระองค์

## อ้างอิง

## บรรณานุกรม

* 
* 
* 
* 
*  
* 
* 
* 
* 
* 
* 
*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

*
* 
* 
* 
* 
* 

## แหล่งข้อมูลอื่น

* 
* 
* 
* 


หมวดหมู่:บุคคลจากหนังสือดาเนียล
หมวดหมู่:ฝันและนิมิตในคัมภีร์ไบเบิล
หมวดหมู่:นักบุญจากพันธสัญญาเดิม
หมวดหมู่:พระเจ้าเนบูคัดเนสซาร์ที่ 2
รถทัวร์ วีไอผี

***รถทัวร์ วีไอผี*** () เป็นภาพยนตร์ไทยแนวสยองขวัญเหนือธรรมชาติ ที่ออกฉายในปี พ.ศ. 2567 กำกับโดย พสิษฐ์ ปณิธิจรูญโรจน์และนำแสดงโดย นาธาน บาร์ทลิง จาตุรงค์ พาโพธิ์ และ ปวรวรรณ วีระภุชงค์

## เรื่องย่อ
ลูกจ้างค่าแรงขั้นต่ำลูกครึ่งไทยต้องการกลับบ้านเกิดไปพักผ่อนกับครอบครัวในช่วงวันหยุดยาว **นิค**ใช้เงินเก็บและเงินโบนัสจากนายจ้างซื้อตั๋วรถ VIP หนึ่งใบ จุดหมายปลายทางเหมือนกับทุกปีที่ผ่านมา แต่การเดินทางกลับบ้านของนิคในครั้งนี้ มีหญิงชราลึกลับที่มีร่างกายส่งกลิ่นเหม็นเหมือนศพตลอดเวลาขึ้นรถทัวร์ พร้อมกับผู้โดยสารคนอื่น ๆ ไปด้วยหญิงชราเสียชีวิตระหว่างการเดินทาง และเธอได้ลุกขึ้นไล่ฆ่าผู้โดยสารในรถ ความโกลาหลจึงเกิดขึ้น โดยพวกเขาจะต้องรอดไปถึงจุดหมายปลายทาง

## นักแสดง
* นาธาน บาร์ทลิง (มายเมทเนท) รับบทเป็น นิค
* จาตุรงค์ พาโพธิ์ (แจ็กแปปโฮ)
* ปวรวรรณ วีระภุชงค์ (เอวา)
* ปิยวัฒน์ ปิยวัชรวิจิตร (แบงค์ปิ)
* เจริญศักดิ์ โพธิ์ศรีชัย (ลุงโทนี่)
* ญาณเดช ประชุมรักษ์ (มาริโอ้ โจ๊ก)
* วรัญช์รักษ์ พรปวีณ์วรกุล (มิ้นท์)
* พัชร์สิชา ลือวงษ์วระกุล (เพลง)
* ศิรัตติกาน คำพิมาน (เบลล่า วิถีไทย)
* ชีสเค้ก จริยา

## งานสร้าง
อาริยา ฟิล์ม ผู้สร้างภาพยนตร์นี้ เคยสร้างภาพยนตร์ในแนวสยองขวัญ เช่น *เรือนขังผี* และ *นะหน้าทอง* มาก่อน จุดเด่นสำคัญของภาพยนตร์คือนักแสดงที่เป็นการรวมยูทูบเบอร์ไว้ในภาพยนตร์ ประกอบไปด้วยมายเมทเนท, แจ็กแปปโฮ, เอวา ปวรวรรณ, แบงค์ปิ, ลุงโทนี่หน้าฮี, มาริโอ้โจ๊ก, มิ้นท์ วรัญช์รักษ์, เพลง พัชร์สิชา, เบลล่าวิถีไท และ ชีสเค้ก จริยา เป็นต้น

### คำวิจารณ์
อาริยา ฟิล์ม ได้โพสต์คำเตือนว่าอาจดำเนินคดีทางกฎหมายกับผู้ที่วิจารณ์ภาพยนตร์นี้อย่างไม่สร้างสรรค์

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2567
หมวดหมู่:ภาพยนตร์สยองขวัญไทย
รายชื่อผู้ให้บริการแอร์บัส เอ220

ณ เดือนตุลาคม ค.ศ. 2025 มีผู้ให้บริการเครื่องบินตระกูลแอร์บัส เอ220 ทั้งหมด 445 ลำใน 20 สายการบิน และที่ไม่ทราบอีกหนึ่งราย โดยเป็น -100 จำนวน 73 ลำและ -300 จำนวน 382 ลำ

## อ้างอิง

หมวดหมู่:รายชื่อผู้ให้บริการเครื่องบินแอร์บัส
หมวดหมู่:แอร์บัส เอ220
แพ็ก ซ็อง-ช็อล

**แพ็ก ซ็อง-ช็อล** (; เกิดเมื่อวันที่ 10 มีนาคม ค.ศ. 1999) เป็นนายแบบและนักแสดงชาวเกาหลีใต้ เขาเป็นที่รู้จักเป็นอย่างดีจากภาพยนตร์เรื่อง *[[เทลมีแดตยูเลิฟมี]]* (2023–2024)

## อาชีพ
แพ็ก ซ็อง-ช็อล เปิดตัวเป็นนายแบบครั้งแรกในงาน Seoul Fashion Week ฤดูใบไม้ร่วง/ฤดูหนาว ปี ค.ศ. 2019 และเริ่มต้นอาชีพนักแสดงในปี ค.ศ. 2021 กับซีรีส์ละครโทรทัศน์ของเครือข่ายสตรีมมิ่ง Kakao TV เรื่อง How to Be Thirty เขาเป็นที่รู้จักมากที่สุดจากการรับบทเป็น ชา จิน-อู ในซีรีส์ละครโทรทัศน์ Tell Me That You Love Me ซึ่งจบลงในเดือนมกราคม ค.ศ. 2024

ตามบทสัมภาษณ์ของ OSEN เมื่อวันที่ 30 เมษายน ค.ศ. 2024 แพ็กได้เซ็นสัญญาเอกซ์คลูซีฟกับ KN Studio

## ผลงาน
### ละครโทรทัศน์

## อ้างอิง

## แหล่งข้อมูลอื่น
* 
* 

หมวดหมู่:บุคคลที่เกิดในปี พ.ศ. 2542
หมวดหมู่:นายแบบเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:บุคคลที่ยังมีชีวิตอยู่
พัก ซัง-นัม

**พัก ซัง-นัม** (; เกิดเมื่อวันที่ 29 มกราคม 1994) เป็นนักแสดงชาวเกาหลีใต้ภายใต้สังกัด Mask Studio

## อาชีพ
เมื่อวันที่ 15 พฤษภาคม ค.ศ. 2018 พัก ซัง-นัม ได้เซ็นสัญญาเอ็กซ์คลูซีฟกับ SidusHQ

ก่อนหน้านี้เขาเคยปรากฏตัวในผลงานต่าง ๆ เช่น ละครโทรทัศน์เรื่อง *[[Hello, My Twenties!|สาวไส วัยว้าวุ่น]]* (2016), *[[You Are My Spring|เธอคือรักที่ผลิบาน]]* (2021), *[[Rookie Cops|ตำรวจ มือใหม่]]* (2022), ซีรีส์เว็บดราม่าเรื่อง *Twenty Twenty* (2020), *Scripting Your Destiny* (2021) และ *Josee, the Tiger and the Fish*  

เมื่อวันที่ 19 กุมภาพันธ์ ค.ศ. 2024 Mask Studio ได้ประกาศข่าวการเซ็นสัญญาเอ็กซ์คลูซีฟกับพัก ซัง-นัม

## ผลงาน
### ภาพยนตร์

### ละครโทรทัศน์

### ซีรีส์เว็บ

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลที่เกิดในปี พ.ศ. 2537
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:บุคคลที่ยังมีชีวิตอยู่
ภูมิภาคปกครองตนเองปริงซีป

**ภูมิภาคปกครองตนเองปริงซีป** () เป็นเขตปกครองคนเองในประเทศเซาตูแมอีปริงซีป โดยสถาปนาในวันที่ 29 เมษายน ค.ศ. 1995 ครอบคลุมพื้นที่ทั่วเกาะปริงซีปและเกาะที่ไม่มีผู้อาศัยขนาดเล็กโดยรอบ และมีพื้นที่ทั้งหมด  ภูมิภาคปกครองตนเองปริงซีปมีสภานิติบัญญัติระดับภูมิภาคและรัฐบาลระดับภูมิภาคเป็นของตนเอง ตามรัฐธรรมนูญเซาตูแมอีปริงซีป และมีประชากรตามสำมะโน ค.ศ. 2012 ที่ 7,324 คน จำนวนทางการล่าสุดอยู่ที่ประมาณ 8,420 คน ภูมิภาคนี้มีเพียงอำเภอเดียวคือ **Pagué** และมีซังตูอังตอนีอูเป็นที่ตั้งเมืองหลัก

## เกาะ
เกาะหลักของภูมิภาคปกครองตนเองคือปริงซีป ส่วนเกาะเล็กนอกชายฝั่ง ได้แก่:
* Ilhéu Bom Bom
* Ilhéu Caroço
* Tinhosa Grande
* Tinhosa Pequena

## ประชากร

## อ้างอิง

## แหล่งข้อมูลอื่น
* Map of Príncipe
* Principe portal 
* Histórias da Ilha do Príncipe
อับดุลฟัตตาห์ อัสซีซี

**อับดุลฟัตตาห์ อัสซีซี**   (; ; เกิด 19 พฤศจิกายน ค.ศ. 1954) เป็นนักการเมืองและอดีตนายทหารชาวอียิปต์ซึ่งดำรงตำแหน่งประธานาธิบดีคนที่หกและคนปัจจุบันของอียิปต์ตั้งแต่ ค.ศ. 2014 โดยก่อนการลาออกจากราชการในตำแหน่งจอมพลของกองทัพอียิปต์ อัสซีซีเคยดำรงตำแหน่งรองนายกรัฐมนตรีอียิปต์ระหว่าง ค.ศ. 2013 ถึง ค.ศ. 2014, รัฐมนตรีว่าการกระทรวงกลาโหมระหว่าง ค.ศ. 2012 ถึง ค.ศ. 2013 และผู้อำนวยการหน่วยข่าวกรองทางทหารของอียิปต์ระหว่าง ค.ศ. 2010 ถึง ค.ศ. 2012 อัสซีซีได้รับการเลื่อนยศเป็นจอมพลในเดือนมกราคม ค.ศ. 2014

หลังจากการปฏิวัติอียิปต์ใน ค.ศ. 2011 และการเลือกตั้งมุฮัมมัด มุรซีเป็นประธานาธิบดีอียิปต์ อัสซีซีได้รับการแต่งตั้งเป็นรัฐมนตรีว่าการกระทรวงกลาโหมโดยมุรซีเมื่อวันที่ 12 สิงหาคม ค.ศ. 2012 และต่อมาอัสซีซีได้รับการแต่งตั้งเป็นผู้บัญชาการทหารสูงสุดของกองทัพอียิปต์ อัสซีซีมีส่วนเกี่ยวข้องในการก่อการรัฐประหารต่อประธานาธิบดีมุรซีเมื่อวันที่ 3 กรกฎาคม ค.ศ. 2013 เพื่อตอบสนองต่อการประท้วงต่อต้านการปกครองของมุรซี มุรซีถูกแทนที่โดยประธานาธิบดีรักษาการ (อัดลี มันศูร) ซึ่งแต่งตั้งคณะรัฐมนตรีชุดใหม่ การเดินขบวนประท้วงและการปะทะกันอย่างรุนแรงระหว่างผู้สนับสนุนมอร์ซีและกองกำลังรักษาความปลอดภัยส่งผลให้เกิดการสลายการชุมนุมของผู้สนับสนุนมุรซีในเดือนสิงหาคม ค.ศ. 2013 ซึ่งส่งผลให้เกิดการปะทะกันอย่างรุนแรงจนมีผู้เสียชีวิตจำนวนมาก

วันที่ 26 มีนาคม ค.ศ. 2014 อัสซีซีได้ลาออกจากราชการทหารและประกาศว่าเขาจะลงสมัครเป็นผู้สมัครในการเลือกตั้งประธานาธิบดี ค.ศ. 2014 ซึ่งจัดขึ้นระหว่างวันที่ 26–28 พฤษภาคมของปีเดียวกัน ผลการเลือกตั้งปรากฏว่าอัสซีซีได้รับชัยชนะอย่างถล่มทลายด้วยคะแนนเสียงร้อยละ 97 และอัสซีซีเข้ารับตำแหน่งประธานาธิบดีอียิปต์เมื่อวันที่ 8 มิถุนายน ค.ศ. 2014

เขาเข้ารับตำแหน่งประธานาธิบดีเป็นสมัยที่สามเมื่อวันที่ 2 เมษายน ค.ศ. 2024 หลังจากได้รับชัยชนะในการเลือกตั้งประธานาธิบดีเมื่อ ค.ศ. 2023

## เชิงอรรถ

## อ้างอิง

## แหล่งข้อมูลอื่น
* [State Information Service CV](http://www.sis.gov.eg/En/Templates/Articles/tmpArticles.aspx?ArtID=68083　Egyptian)
* Egyptian Armed Forces Commander-in-chief CV
* El-Sisi is the new commander-in-chief of the Egyptian armed forces
* On the future First Lady

หมวดหมู่:บุคคลจากไคโร
หมวดหมู่:ประธานาธิบดีอียิปต์
หมวดหมู่:นักการเมืองอียิปต์
ทัทเธนัย

**ทัทเธนัย** (หรือ **ทัทนัย** หรือ **ซีซินเนส**;  *Tattǝnay*;  *Tâttannu* หรือ 𒋺𒄨𒉡 *Tattannu*) เป็นตัวละครในพระคัมภีร์ไบเบิลและผู้ว่าราชการมณฑลทางตะวันตกของแม่น้ำยูเฟรติสของเปอร์เซียในสมัยเศรุบบาเบลและรัชสมัยดาไรอัสที่ 1

เขาเป็นที่รู้จักจากการตั้งคำถามแก่พระเจ้าดาไรอัสในเรื่องการสร้างวิหารพระผู้เป็นเจ้า พระผู้เป็นเจ้าของอิสราเอลใหม่ โดยทั่วไปเป็นมิตรต่อชาวยิว การสร้างวิหารใหม่อีกครั้งนำโดยโยชูวา บุตรของโยซาดัก และเศรุบบาเบล บุตรของเชอัลทิเอล และได้รับพระราชทานจากพระเจ้าไซรัสที่ 1 ทัทเธนัยเขียนถึงพระเจ้าดาไรอัสเพื่อถามว่าข้อความเหล่านี้เป็นจริงหรือไม่ จากนั้นพระเจ้าดาไรอัสทรงเขียนพระราชสาส์นยืนยันว่าเป็นจริง ในพระราชสาส์น พระองค์ขอให้ประชาชนทำทุกวิถีทางเพื่อสนับสนุนการสร้างใหม่ในด้านการเงิน และไม่ทำอะไรเป็นการขัดขวางดังกล่าว มิเช่นนั้นจะต้องได้รับการลงโทษรุนแรง

## จารึกคูนิฟอร์มบาบิโลน
แผ่นจารึกคูนิฟอร์มจำนวนหนึ่งซึ่งมีชื่อทัทเธนัยคงหลงเหลืออยู่ โดยเป็นส่วนหนึ่งของเอกสารที่อาจเป็นเอกสารประจำครอบครัว แผ่นจารึกที่เชื่อมโยงสมาชิกคนหนึ่งในครอบครัวนี้กับตัวละครในพระคัมภีร์คือตั๋วสัญญาใช้เงิน ซึ่งลงวันที่ในปีที่ 20 ของรัชสมัยดาไรอัสที่ 1 หรือ 502 ปีก่อน ค.ศ. โดยระบุว่าพยานในการทำธุรกรรมครั้งนี้คือคนรับใช้ของ “*ตัตตันนู ผู้ว่าราชการตรงข้ามแม่น้ำ*” แผ่นดินเหนียวนี้สืบอายุอย่างแน่นอนได้ถึงวันที่ 5 มิถุนายน 502 ปีก่อน ค.ศ.

## อ้างอิง

## อ่านเพิ่ม
*David E. Suiter, "Tattenai," in David Noel Freedman, ed., Anchor Bible Dictionary (New York: Doubleday, 1992), vol. 6, p. 336
*A. T. Olmstead, "Tattenai, Governor of ‘Beyond the River,’" Journal of Near Eastern Studies 3 (1944): p. 46. 
*A drawing of the cuneiform text appears in Arthur Ungnad, *Vorderasiatische Schriftdenkmäler Der Königlichen Museen Zu Berlin* (Leipzig: Hinrichs, 1907), vol. IV, p. 48, no. 152 (Vorderasiatische Abteilung Tontafel/VAT 43560).
เอสวี.ลีก

**เอสวี.ลีก** (; SV.LEAGUE) หรือ **ไดโดไลฟ์ เอสวี.ลีก** (; Daido Life SV.League) ตามชื่อผู้สนับสนุน เป็นลีกวอลเลย์บอลกึ่งอาชีพของประเทศญี่ปุ่นซึ่งมีกำหนดเริ่มฤดูกาลแรกในเดือนตุลาคม ค.ศ. 2024 และจะเป็นลีกวอลเลย์บอลสูงสุดของประเทศญี่ปุ่นแทน วี.ลีก ดิวิชัน 1 ภายใต้การบริหารของเจเนรัล อินคอร์ปอเรเต็ด แอสโซซิเอชัน เอสวี.ลีก () (เปลี่ยนชื่อจากเจแปนวอลเลย์บอลลีกเมื่อวันที่ 1 กรกฎาคม ค.ศ. 2024)

โดยลีกก่อนหน้านี้ลีกวอลเลย์บอลของประเทศญี่ปุ่นถูกก่อตั้งขึ้นในปี ค.ศ. 1994 ในชื่อ **วี.ลีก** () หลังจากนั้นได้รับการปรับโครงสร้างใหม่เป็น **[[วี.พรีเมียร์ลีก]]** () ในปี ค.ศ. 2006 และปรับโครงสร้างใหม่อีกครั้งเป็น **วี.ลีก** () ในปี ค.ศ. 2018

ในเดือนเมษายน ค.ศ. 2023 มีการตัดสินใจว่าลีกดิวิชัน 1 ใหม่จะใช้ชื่อว่า เอสวี.ลีก *(SV.LEAGUE)* และลีกดิวิชัน 2 จะใช้ชื่อว่า วี.ลีก *(V.LEAGUE)* โดยตัวอักษร "**S**" ใน **SV.LEAGUE** ย่อมาจาก "Strong, Spread และ Society"

## รายชื่อสโมสร
### ทีมชาย

### ทีมหญิง

## ทีมในอนาคต
### ทีมชาย

### ทีมหญิง

## ทำเนียบผู้ชนะเลิศ

## อ้างอิง

## แหล่งข้อมูลอื่น
*  

หมวดหมู่:ลีกกีฬาที่ก่อตั้งในปี พ.ศ. 2567
หมวดหมู่:ลีกกีฬาในประเทศญี่ปุ่น
หมวดหมู่:ลีกกีฬาหญิงในประเทศญี่ปุ่น
หมวดหมู่:ลีกกีฬาอาชีพในประเทศญี่ปุ่น
หมวดหมู่:การแข่งขันวอลเลย์บอลในประเทศญี่ปุ่น
ญี่ปุ่น
เภกุลีวิยา

**เภกุลีวิยา** (; Bhekuli Biya หรือชื่ออื่น มันทูกปรินัย; Mandooka Parinaya และ พางครพิเย; Banger Biye) หรือรู้จักในชื่อ **งานแต่งงานกบ** เป็นธรรมเนียมปฏิบัติดั้งเดิมที่มีที่มาจากรัฐอัสสัม ประเทศอินเดีย โดยปฏิบัติในระหว่างฤดูแล้งเพื่อเป็นพิธีเรียกฝน ตามธรรมเนียมชาวอัสสัม มีมุขปาฐะว่าครั้งหนึ่งชาวนาเคยถามหมู่เมฆว่าทำไมไม่มีฝนเลย หมู่เมฆตอบว่าฝนไม่ตกเพราะกบไม่ร้อง ฤดูมรสุมถือเป็นฤดูหาคู่ของกบ และเมื่อกบร้องเพื่อหาคู่ก็จะทำให้มีฝน กบร้องจึงมีความสัมพันธ์กับการมีฝน

พิธีกรรมนี้ถือเป็นส่วนหนึ่งที่สำคัญของวัฒนธรรมอัสสัม และมีขึ้นเพื่อให้เทพเจ้าแห่งฝน พระวรุณ พึงพอใจและประทานฝนให้

โดยทั่วไปผู้อาวุโสหรือนักบวชประจำหมู่บ้านจะเป็นผู้ประกอบพิธีนี้ กบสองตัวจะถูกจับมาทำความสะอาดและแต่งตัวด้วยชุดแต่งงานแบบธรรมเนียมของอัสสัม จับนั่งบนบัลลังก์และมัดเข้าด้วยกันโดยใช้ด้ายแดง จากนั้นนักบวชจะประกอบพิธีปูชาให้เทพเจ้าแห่งในอวยพร จากนั้นจะนำผงสีแดงชาดมาป้ายบนหน้าผากของกบตัวเมียเพื่อเป็นการบ่งบอกว่ากบตัวนี้มีคู่ครองแล้ว เมื่อสิ้นสุดพิธี กบทั้งสองจะนำไปปล่อยลงแหล่งน้ำ และเชื่อกันว่ากบทั้งสองจะคงอยู่เป็นคู่กัน และถ้ามีฝนตามมาก็จะหมายความว่าเทพเจ้าแห่งฝนพึงพอใจ

## ศัพทมูล
คำว่น "เภกุลี" เป็นคำภาษาอัสสัมแปลว่า กบ "วียา" แปลว่าการแต่งงาน ชื่อเภกุลีวียาจึงแปลว่าการแต่งงานกบ

## พิธีหย่ากบ
ระหว่างอุทกภัยใหญ่ในปี 2019 ในเมืองโภปาลได้มีการจัดพิธีหย่ากบขึ้นโดยใช้กบดินเผาสองตัวแยกออกจากกัน พิธีนี้จัดโดยกลุ่มฮินดูท้องถิ่น โอมศิวเสวศากติมณฑล (Om Shiva Sewa Shakti Mandal) โดยหวังว่าพิธีนี้จะทำให้ฝนลดน้อยลง

## อ้างอิง
วัดศาลาลอย (อำเภอเมืองสุรินทร์)

**วัดศาลาลอย** เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่ที่ตำบลในเมือง อำเภอเมืองสุรินทร์ จังหวัดสุรินทร์ ที่ดินตั้งวัดมีเนื้อที่ 12 ไร่ 3 งาน 83 ตารางวา และเป็นสำนักปฏิบัติธรรมประจำจังหวัดสุรินทร์ แห่งที่ 1 ปัจจุบันมี พระครูปลัดสุวัฒนอุดมคุณ (บุญชอบ ปุญญสาทโร) เป็นผู้รักษาการแทนเจ้าอาวาสพระอารามหลวง

วัดศาลาลอยเป็นวัดเก่าแก่ ไม่ปรากฏหลักฐานการสร้าง แต่ระบุการตั้งวัดเมื่อ พ.ศ. 2442 และเมื่อวันที่ 10 กรกฎาคม พ.ศ. 2533 ทรงพระกรุณาโปรดเกล้าฯ ยกวัดศาลาลอยเป็นวัดพระอารามหลวง ชั้นตรีชนิดสามัญ ได้รับพระราชทานวิสุงคามสีมา เมื่อ พ.ศ. 2479 เขตวิสุงคามสีมา กว้าง 20 เมตร ยาว 40 เมตร พ.ศ. 2532 เป็นวัดพัฒนาตัวอย่างของกรมการศาสนา พ.ศ. 2533 เป็นวัดพัฒนาตัวอย่างดีเด่นของกรมการศาสนา ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2490 โรงเรียนพระปริยัติธรรมแผนกบาลี เปิดสอนเมื่อ พ.ศ. 2492 โรงเรียนพระปริยัติธรรมแผนกธรรมสามัญ เปิดสอนเมื่อ พ.ศ. 2524 ศูนย์ศึกษาพระพุทธศาสนาวันอาทิตย์ เปิดสอนเมื่อ พ.ศ. 2523 และศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2533

อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 18 เมตร กุฏิสงฆ์ จำนวน 10 หลัง เป็นอาคารไม้ 4 หลัง ครึ่งตึกครึ่งไม้ 2 หลัง และตึก 4 หลัง ศาลาการเปรียญ กว้าง 16 เมตร ยาง 32 เมตร สร้างเมื่อ พ.ศ. 2535 ศาลาเอนกประสงค์ กว้าง 18 เมตร ยาว 26 เมตร และศาลาบำเพ็ญกุศล จำนวน 2 หลัง สร้างด้วยคอนกรีต ปูชนียวัตถุ มีพระประธานประดิษฐานกลางวัด มีนามว่า *พระพุทธชินบัญชร*

## รายนามเจ้าอาวาส
* พระยุง พ.ศ. 2445 – 2448
* พระเขมา พ.ศ. 2448 – 2460
* พระมี พ.ศ. 2460 – 2461
* พระครูธรรมธัชวิมล พ.ศ. 2461 – 2485
* พระครูวิภัชกัลยาณธรรม พ.ศ. 2486 – 2518
* พระมหาสุรพงษ์ เตมิโย พ.ศ. 2519 – 2522
* พระพรหมวชิรโมลี (ทองอยู่ ญาณวิสุทฺโธ) 2523 - 2533 (ยุคที่มีสถานภาพเป็นวัดราษฎร์)
* พระพรหมวชิรโมลี (ทองอยู่ ญาณวิสุทฺโธ) 2535 - 2567 (ยุคที่มีสถานภาพเป็นวัดพระอารามหลวง)
* พระราชวิมลโมลี (มานพ ปิยสีโล) พ.ศ. 2567 – 2568 (ผู้รักษาการแทนเจ้าอาวาสพระอารามหลวง)
* พระครูปลัดสุวัฒนอุดมคุณ (บุญชอบ ปุญญสาทโร) พ.ศ. 2568 - ปัจจุบัน (ผู้รักษาการแทนเจ้าอาวาสพระอารามหลวง)

## อ้างอิง

หมวดหมู่:พระอารามหลวงชั้นตรี ชนิดสามัญ
หมวดหมู่:วัดในอำเภอเมืองสุรินทร์
รอเบิร์ต สตอมเบิร์ก

**รอเบิร์ต สตรอมเบิร์ก** () เป็นนักออกแบบสเปเชียลเอฟเฟกต์และผู้สร้างภาพยนตร์ชาวอเมริกัน ผลงานของสตรอมเบิร์กรวมถึงภาพยนตร์เรื่อง *[[อวตาร (ภาพยนตร์)|อวตาร]]* ของเจมส์ แคเมรอน, *[[อลิซในแดนมหัศจรรย์ (ภาพยนตร์ พ.ศ. 2553)|อลิซในแดนมหัศจรรย์]]* ของทิม เบอร์ตัน และ *[[ออซ มหัศจรรย์พ่อมดผู้ยิ่งใหญ่]]* ของแซม ไรมี เขาประเดิมผลงานการกำกับของเขาด้วยภาพยนตร์ของดิสนีย์ปี 2014 เรื่อง *[[มาเลฟิเซนต์ กำเนิดนางฟ้าปีศาจ]]* ซึ่งเป็นการพลิกโฉมตัวร้ายผู้โด่งดังของดิสนีย์

## ประวัติ
โรเบิร์ต สตรอมเบิร์กเริ่มต้นอาชีพในวงการภาพยนตร์ในช่วงทศวรรษที่ 1990 เขาเริ่มทำงานในตำแหน่งต่าง ๆ เช่น นักออกแบบฉากและผู้เชี่ยวชาญด้านเทคนิคพิเศษ ก่อนที่จะได้รับการยอมรับอย่างกว้างขวางจากงานออกแบบฉากในภาพยนตร์เรื่อง *[[อวตาร (ภาพยนตร์)|อวตาร]]* (2009) และ *[[มาเลฟิเซนต์ กำเนิดนางฟ้าปีศาจ]]* (2014)

## ชีวิตส่วนตัว
โรเบิร์ต สตรอมเบิร์ก จบการศึกษาจากโรงเรียนมัธยมคาร์ลสแบด (Carlsbad High School) ในปี 1983 และเข้าเรียนที่วิทยาลัยพาลาโม (Palomar College) ก่อนจะสำเร็จการศึกษาจากสถาบันศิลปะแห่งแคลิฟอร์เนีย (California Institute of the Arts หรือ Cal Arts) 

สตรอมเบิร์กเป็นลุงของสมาชิกวง Emblem3 อย่าง คีตัน สตรอมเบิร์ก และ เวสลีย์ สตรอมเบิร์ก

## ผลงานภาพยนตร์

## รางวัล
; ออสการ์

## อ้างอิง

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวอเมริกัน
ซินเกวตอร์รี

**ซินเกวตอร์รี** (; "ห้าหอ"; ฟึนฟ์ทัวร์เมอ, ) เป็นธรณีสัณฐานในเทือกเขานูโวเลาในแถบอัมเปซเซเนของเทือกเขาโดโลไมต์ตะวันออก ทางเหนือต่อซันวีโตดีกาโดเร และใต้ต่อกอร์ตีนาดัมเปซโซ

หินทั้งห้า “หอคอย” ที่ประกอบกันเป็นซินเกวตอร์รี คือ
**ตอร์เรกรันเด* (Torre Grande) สูง 2361 เมตร ถือว่าสูงที่สุดในห้าหิน ประกอบด้วยสามยอดเขาที่นิยมไต่เขากัน คือ ชีมานอร์ด (*Cima Nord*), ชีมาซุด (*Cima Sud*) และ ชีมาโอเวสต์ (*Cima Ovest*)
**ตอร์เรเซกุนดา* (Torre Seconda)
**เตร์ซาตอร์เร* (Terza Torre)
**กวาตาร์ตอร์เร* (Quarta Torre) ประกอบขึ้นจากหินสองส่วนที่สูงไม่เท่ากัน
**กวินตาตอร์เร* (Quinta Torre)

บนซินเกวตอร์รีมีรีฟูโจ (กระท่อมบนเชา) สองแห่ง คือ รีฟูโจซินเกวตอร์รี (Rifugio Cinque Torri, ความสูง 2,137 เมตร) และ รีฟูโจซโกลียัตโตลี (Rifugio Scoiattoli, ความสูง 2,255 เมตร)

## อ้างอิง

*AA. VV.: *Grande atlante escursionistico delle Dolomiti*, Kompass - Fleischmann editori, Trento, 2004. 
*Ardito, Stefano: *A piedi sulle Dolomiti di Cortina*, Iter edizioni, 2001. 
*Dibona, Dino: *Tutto quello che vorreste (e dovreste) sapere sulle Dolomiti*, Newton & Compton editori, 2005. 

## แหล่งข้อมูลอื่น
*dolomiti.org
* Photo 360°: Cinque Torri, Cinque Torri
*guidedolomiti.com Cimbing on Cinque Torri
วัดพิศาลรัญญาวาส

**วัดพิศาลรัญญาวาส** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหนองบัว อำเภอเมืองหนองบัวลำภู จังหวัดหนองบัวลำภู มีที่ดินตั้งวัดเนื้อที่ 36 ไร่ 62 ตารางวา

วัดพิศาลรัญญาวาสสร้างเมื่อ พ.ศ. 2483 โดยชาวบ้านจิก บ้านเหล่า จังหวัดอุดรธานี ได้อพยพมาและได้จัดหาที่ดินสร้างวัดประจำหมู่บ้าน เริ่มแรกดำเนินการเป็นสำนักสงฆ์  ต่อมา พ.ศ. 2486 ได้ร่วมกันสร้างศาลาโรงธรรมและกุฏิสงฆ์ จำนวน 3 หลัง และได้เรียกชื่อวัดนี้ว่า "วัดพิศาลรัญญาวาส" ตามชื่อของเจ้าอาวาสรูปแรก คือ พระพิศาลคณานุกิจ ได้รับพระราชทานวิสุงคามสีมา เมื่อ 9 กุมภาพันธ์ พ.ศ. 2504 และยกฐานะเป็นพระอารามหลวงชั้นตรี ชนิดสามัญ เมื่อ 22 มีนาคม พ.ศ. 2543

อาคารเสนาสนะประกอบด้วย พระอุโบสถ อาคารคอนกรีตเสริมเหล็ก หลังคาลด 2 ชั้น มุงกระเบื้องเคลือบ ภายในประดิษฐานพระประธานนามว่า *หลวงพ่อสุโขทัย* พระเจดีย์สูง 18 เมตร กว้าง 6 เมตร ยาว 6 เมตร สร้างเมื่อ พ.ศ. 2539 ภายในบรรจุพระบรมสารีริกธาตุและประดิษฐานพระพุทธรูปหลวงพ่อองค์ดำซึ่งจำลองมาจากเมืองนาลันทา ประเทศอินเดีย

## รายนามเจ้าอาวาส
* พระราชวรญาณมุนี (สุจินต์ วิเสโส ป.ธ.4) 
* พระศาสนดิลก (ทวีศักดิ์ ธีรธมฺโม) 
* พระวุฒิสารโสภณ (ไพบูลย์ สุมงฺคโล) ผู้รักษาการแทนเจ้าอาวาสวัดพิศาลรัญญาวาส 
* พระวุฒิสารโสภณ (ไพบูลย์ สุมงฺคโล) 
* พระพิศาลคณานุกิจ (เส็ง กนฺณวโร)

## อ้างอิง

พิศาลรัญญาวาส
พิศาลรัญญาวาส
ชาลส์ ฮอร์แมน

**ชาลส์ เอ็ดมันด์ ลาซาร์ ฮอร์แมน** (; 15 พฤษภาคม 1942 &ndash; 19 กันยายน 1973) เป็นนักหนังสือพิมพ์และนักสร้างภาพยนตร์สาครดีชาวอเมริกัน เขาถูกประหารชีวิตในประเทศชิลีหลังเกิดรัฐประหารในปี 1973 ที่นำโดยนายพล เอากุสโต ปิโนเชต์ ที่โค้นล้มรัฐบาลสังคมนิยมของซัลบาดอร์ อาเญนเด ที่มาจากการเลือกตั้ง การเสียชีวิตของฮอร์แมนเป็นประเด็นที่นำไปสร้างภาพยนตร์ปี 1982 กำกับโดยคอสตา-กัฟรัส เรื่อง *[[Missing (1982 film)|มิสซิง]]* ที่ซึ่งบทของฮอร์แมนนำแสดงโดยจอห์น เชีย

ในเดือนมิถุนายน 2014 ศาลในชิลีตัดสินว่ารัฐบาลสหรัฐมีบทบาทสำคัญในการฆาตกรรมฮอร์แมน ในเดือนมกราคม 2015 อดีตเจ้าหน้าที่หน่วยข่าวกรองของชิลีในรัฐบาลคณะรัฐประหารถูกตัดสินว่ามีความผิดฐานฆาตกรรมชายสัญชาติอเมริกันสองคนซึ่งคือ ชาลส์ ฮอร์แมน และ แฟรงก์ เทอรุจจี หลังเกิดการรัฐประหาร

## ชีวิตในประเทศชิลี
ขณะเกิดการรัฐประหาร ฮอร์แมนอยู่ที่เมืองชายฝั่ง วีญาเดลมาร์ ใกล้กับท่าวัลปาราอีโซ ซึ่งเป็นฐานที่มั่นสำคัญของกลุ่มวางแผนการรัฐประหารจากทั้งสหรัฐกับชิลี เจ้าห้นาที่สหรัฐในเวลานั้นตั้งข้อสงสัยวว่าฮอรืแมนน่าจะหลงเชื่อเป็นเหยื่อของ "ความหวาดระแวงแบบคนชิลี" (Chilean paranoia) แต่ก็ไม่ได้ยุ่งเกี่ยวอะไรด้วย เป็นไปได้ยากมากว่าฮอร์แมนจะถูกสังหารชิลีโดยปราศจากการรู้เห็นหรือคำอนุญาตจากซีไอเอ ตามที่ระบุในเอกสารที่ปล่อยในปี 1999 ภายใต้รัฐบัญญัติเสรีภาพข้อมูล ในตอนแรกที่เขาหายตัวไป ความพยายามจากทั้งภรรยา ครอบครัว และมิตรสหายของเขาในตอนแรกที่จะตามหาตัวของเขาถูกตอบรับจากสถาทูตสหรัฐในซันติอาโกด้วยความพยายามบ่ายเบี่ยงไม่ตอบคำถามหรือช่วยเหลือโดยตรง

ในวันที่ 16 กันยายน 1973 หกวันหลังการรัฐประหาร ฮอร์แมนถูกจับกุมโดยทหารชิลี และพาตัวไปยังสนามกีฬาแห่งชาติในซันติอาโก ซึ่งแปรสภาพมาเป็นค่ายกักกันนักโทษทางการเมือง นักโทษในสนามกีฬาแห่งชาติถูกสอลสวนและซ้อมทรมาน จำนวนมากถูกประหารชีวิตที่นี่ เจ้าหน้าที่ของสหรัฐไม่ทราบเลยว่าร่างของฮอร์แมนอยู่ที่ไหนเป็นเวลาเกือบเดือนนับตั้งแต่เขาถูกประหารชีวิตในสนามกีฬาแห่งชาติ ต่อมาจึงเป็นที่ทราบว่าเขาถูกประหารชีวิตในวันที่ 19 กันยายน และร่างของเขาถูกฝังอยู่ในผนังของสนามกีฬา นักหนังสือพิมพ์ชาวอเมริกันอีกคน แฟรงก์ เทอรุจจี ก็เสียชีวิตในสถานการณ์คล้ายคลึงกันกับเขา

ร่างของเขาถูกส่งกลับสหรัฐ 7 เดือนหลังการพบศพ ทำให้การผ่าชันสูตรพลิกศพเป็นไปไม่ได้

## บันทึกของสหรัฐ
เป็นเวลาอีกหลายปีนับจากการเสียชีวิตของฮอร์แมนที่รัฐบาลสหรัฐยืนกรานปฏิเสธบทบาทในกรณีนี้ กระทั่งเดือนตุลาคม 1999 รัฐบาลสหรัฐปล่อยเอกสารที่ยอมรับว่าเจ้าหน้าที่ของซีไอเออาจมีส่วนร่วมโดยไม่ได้ตั้งใจในการสังหารฮอร์แมน บันทึกของกระทรวงต่างประเทศ ระบุวันที่ 25 สิงหาคม 1976 ได้รับการเปิดเผยสู่สาธารณัในวันที่ 8 ตุลารม 1999 พรอ้มกับเอกสารอื่นอีก 1,100 ฉบับซึ่งมีเนื้อหาเกี่ยวกับบทบาทของสหรัฐก่อนการรัฐประหาร

ในบันทึกที่เขียนโดยเจ้าหน้าที่กระทรวงการต่างประเทศสามคน รูดี ฟิมเบรส (Rudy Fimbres), อาร์ เอส ดริสคอลลี (R.S. Driscolle) และ ดับเบิลยู วี รอเบิร์ตสัน (W.V. Robertson) จั่วหัวถึง แฮรี ชเลาเดอมัน (Harry Schlaudeman) ซึ่งเป็นเจ้าหน้าที่ระดับสูงของสหรัฐในแผนกละตินอเมริกาของกระทรวง เขียนบรรยายถึงกรณีของฮอร์แมนว่า "น่ารำคาญ" (bothersome) และระบุว่าซีไอเอมีส่วนในการเสียชีวิตของฮอร์แมนจากความบกพร่องในการใส่ใจ หรือแย่กว่านั้น คือไปมีส่วนให้เกิดโดยอ้อม ("negligence on our part, or worse, complicity in Horman's death.") และระบุให้กระทรวงทำการปฏิเสธข้อกล่าวหาเกี่ยวกับกรณีนี้ แม้ว่าบ้อกล่าวหานี้จะเป็นจริง

## อ้างอิง

หมวดหมู่:บุคคลจากนครนิวยอร์ก
หมวดหมู่:นักข่าวชาวอเมริกัน
หมวดหมู่:เสียชีวิตในประเทศชิลี
หมวดหมู่:รัฐประหารในประเทศชิลี พ.ศ. 2516
กลุ่มทัพ B

**กลุ่มทัพ B** () เป็นชื่อของกลุ่มทัพสี่กลุ่มของกองทัพบกเยอรมันที่ได้เข้าร่วมปฏิบัติการในช่วงสงครามโลกครั้งที่สอง

กลุ่มทัพ B หน่วยแรกก่อตั้งขึ้นเมื่อวันที่ 12 ตุลาคม 1939 (เดิมคือกลุ่มทัพเหนือซึ่งเคยบุกยึดในโปแลนด์ และถูกเปลี่ยนชื่อเป็นกลุ่มทัพ B) ผู้บัญชาการคนแรกคือพลเอกอาวุโสเฟดอร์ ฟ็อน บ็อค กลุ่มทัพนี้มีส่วนร่วมในยุทธการที่ฝรั่งเศส โดยรับผิดชอบส่วนหนึ่งของการบุกเบลเยียมและการบุกเนเธอร์แลนด์ส่วนใหญ่ ในช่วงสุดท้ายของการรบ (“กรณีแดง”) กลุ่มทัพ B ได้รุกไปทางปีกขวาของเยอรมัน มุ่งหน้าไปยังแม่น้ำซอม กรุงปารีส และชายแดนฝรั่งเศส-สเปน ต่อมาหลังจากวันที่ 16 สิงหาคม 1940 กลุ่มทัพนี้ได้ถูกส่งไปยังปรัสเซียตะวันออกและโปแลนด์ที่ถูกยึดครองโดยเยอรมัน เมื่อปฏิบัติการบาร์บาร็อสซา เริ่มขึ้นในวันที่ 22 มิถุนายน 1941 กลุ่มทัพ B ถูกเปลี่ยนชื่อเป็น “กลุ่มทัพกลาง” ในวันเดียวกัน

กลุ่มทัพ B หน่วยที่สอง เกิดขึ้นเมื่อวันที่ 9 กรกฎาคม 1942 เมื่อกลุ่มทัพใต้ถูกแบ่งส่วนออกเป็นสองกลุ่มทัพ ได้แก่ กลุ่มทัพ A และกลุ่มทัพ B ในการนี้ กลุ่มทัพ B รับผิดชอบปีกเหนือในการโจมตีของเยอรมันในฤดูร้อนปี 1942 โดยมุ่งหน้าไปยังแม่น้ำโวลก้าและแหล่งน้ำมันในคอเคซัส ต่อมาในวันที่ 21 พฤศจิกายน 1942 กลุ่มทัพนี้ถูกกองทัพแดงโจมตีอย่างหนักในปฏิบัติการยูเรนัส และถูกล้อมในยุทธการที่สตาลินกราด ซึ่งสิ้นสุดลงด้วยความพ่ายแพ้และความพินาศของกองทัพที่ 6 ของเยอรมันที่ติดอยู่ในเมือง กลุ่มทัพ B มีกำลังลดลงเมื่อมีก่อตั้งกลุ่มทัพดอน ซึ่งใช้กำลังจากกลุ่มทัพ A และกลุ่มทัพ B เพื่อบรรเทาวิกฤติที่สตาลินกราด หลังจากถูกกดดันเพิ่มเติมจากการโจมตีของโซเวียตในยุทธการที่โวโรเนจ–คาร์คอฟในเดือนมกราคม 1943 ท้ายที่สุด กลุ่มทัพ B สูญเสียหนักและถูกยุบเมื่อวันที่ 9 กุมภาพันธ์ 1943 กำลังพลที่เหลือถูกโอนให้แก่กลุ่มทัพกลางและกลุ่มทัพใต้ที่ก่อตั้งขึ้นใหม่ (เดิมคือกลุ่มทัพดอน)

กลุ่มทัพ B หน่วยที่สาม ก่อตั้งขึ้นเมื่อวันที่ 19 กรกฎาคม 1943 โดยใช้กำลังพลจากกลุ่มทัพ B เดิมและหน่วยเฉพาะกิจร็อมเมิล (Arbeitsstab Rommel) และถูกส่งไปยังอิตาลีตอนเหนือ โดยที่คณะบัญชาการนี้ถูกใช้เพื่อก่อตั้ง กองบัญชาการใหญ่เขตตะวันตกเฉียงใต้ (“กลุ่มทัพ C”) ในวันที่ 26 พฤศจิกายน 1943

## ผู้บัญชาการกลุ่มทัพ B

## อ้างอิง

หมวดหมู่:กลุ่มทัพของกองทัพบกเยอรมันในสงครามโลกครั้งที่สอง
กุณาลสถูป

**กุณาลสถูป** (Kunala Stupa) เป็นสถูปและอารามพุทธสมัยกุษาณตั้งอยู่ทางตะวันออกเฉียงใต้ของตักศิลา บนเนินเขาความสูง 200 เมตร ไม่ไกลจากซีร์กัปในแคว้นปัญจาบ ประเทศปากีสถาน ในปัจจุบัน คาดว่าอายุราวศตวรรษที่ 2 

ชื่อสถูปนี้ตั้งตามเจ้าชายกุณาละ บุตรของพระเจ้าอโศก เจ้าชายกุณาละถูกมเหสีคนหนึ่งของพระเจ้าอโศกทำร้ายดวงตาจนสูญเสียการมองเห็น ท้ายที่สุดเจ้าชายได้รับการรักษาดวงตาจากแพทย์ในตักศิลา การเดินทางมายังสถูปนี้จึงเชื่อกันว่าจะช่วยรักษาโรคทางตาและการมองเห็นได้

ปรากฏกุณาลสถูปในบันทีกของพระถังซัมจั๋งซึ่งเคยเดินทางมาถึงที่นี่ด้วยเช่นกัน

## อ้างอิง

หมวดหมู่:สิ่งก่อสร้างในแคว้นปัญจาบ
หมวดหมู่:แหล่งโบราณคดีในประเทศปากีสถาน
หมวดหมู่:พุทธาราม
สมอร์

**สมอร์** ( หรือ smore, ออกเสียง  หรือ ) เป็นขนมหวานที่ประกอบด้วยมาร์ชแมลโลว์ย่างและช็อกโกแลตประกบกันระหว่างเกรแฮมแคร็กเกอร์สองชิ้น สมอร์เป็นที่นิยมในสหรัฐ, แคนาดา และสหราชอาณาจักร โดยดั้งเดิมแล้วมักทำเหนือกองไฟ

## ศัพทมูลและที่มา
*สมอร์* เป็นรูปย่อของวลี "ซัมมอร์" (some more; อีกนิดนึง) ปรากฏหลักฐานสูตรอาหารในการทำสมอร์ในตำราอาหาร มาร์ชแมลโลว์ในกองไฟ (Campfire Marshmallows) จากต้นคริสต์ทศวรรษ 1920 ในนั้นเรียกชื่อว่า "แซนด์วิชเกรแฮมแคร็กเกอร์" (Graham Cracker Sandwich) และระบุว่าขนมนี้เป็นที่นิยมอยู่แล้วทั้งในลูกเสือและเนตรนารีของสหรัฐ ในปี ค.ศ. 1927 ปรากฏสูตรอาหารสำหรับ "ซัมมอร์" (Some More) ใน *Tramping and Trailing with the Girl Scouts* (เดินเท้าและเดินทางไปกับเนตรนารี) และปรากฏสูตรอาหารในหนังสือพิมพ์เก่าแก่ที่สุดย้อนไปได้ถึงในปี ค.ศ. 1925 

รูปย่นย่อเหลือเพียง "สมอร์" (s'more) ปรากฏพร้อมกับสูตรอาหารที่ใช้ชื่อนี้ในชิ้นงานตีพิมพ์ปี ค.ศ. 1938 ในตำราอาหารจากปี ค.ศ. 1957 ของเบตตี คร็อกเกอร์ ปรากฏสูตรอาหารสำหรับขนมชื่อสมอร์เช่นกัน

## อ้างอิง

หมวดหมู่:อาหารอเมริกัน
หมวดหมู่:มาร์ชแมลโลว์
หมวดหมู่:อาหารแคนาดา
หมวดหมู่:ของหวานจากช็อกโกแลต
เกรแฮมแคร็กเกอร์

**เกรแฮมแคร็กเกอร์** (; ออกเสียงว่า เกรแอม  หรือ แกรม  ในสหรัฐ) เป็นแคร็กเกอร์รสหวานที่ทำมาจากแป้งเกรแฮม และมีที่มาจากสหรัฐอเมริกาในกลางศตวรรษที่ 19 โดยเริ่มมีพัฒนาการทางการค้าตั้งแต่ปี 1880 โดยทั่วไปบริโภคในฐานะขนม หรือใช้เป์นส่วนหนึ่งของขนมอื่น เช่นเป็น ขอบแคร็กเกอร์สำหรับพายและชีสเค้ก

## ประวัติศาสตร์
เกรแฮมแคร็กเกอร์ได้รับแรงบันดาลใจเริ่มแรกมาจากคำสอนของซิลเวสเตอร์ เกรแฮม สมาชิกขบวนการเทมเพอแรนซ์ในศตวรรษที่ 19 ที่เชื่อว่าการลดทอดสิ่งพึงใจและสิ่งกระตุ้นทั้งปวง รวมถึงการสำเร็จความใคร่ด้วยตนเอง ประกอบกับการทานอาหารเป็นมังสวิรัติโดยมีจานหลักคือแป้งที่สีเองอย่างหยาบในบ้าน เป็นวถีชีวิตที่พระเป็นเจ้าทรงประสงค์ให้มนุษย์ใช้ชีวิต และเชื่อว่าจ่วยให้มีสุขภาพดี เกรแฮมแคร็กเกอร์จึงถือกำเนิดขึ้นเป็นแคร็กเกอร์แป้งหยาบไร้รสชาติที่เกรแฮมเป็นผู้อบเอง

แคร็กเกอร์ไร้รสชาติ ไร้น้ำตาล กลายมาเป็นส่วนสำคัยของการทานอาหารแบบเกรแฮม (Graham diet) และมีการนำไปปฏิบัติอย่างแพร่หลายโดยเฉพาะระหว่างการระบาดของอหิวาห์ในปี 1826-1837 นอกจากนี้ยังมีแป้งเกรแฮม และขนมปังเกรแฮม สร้างสรรค์ขึ้นสำหรับอาหารแบบเกรแฮม กระนั้นตัวเกรแฮมเองไม่ได้ทั้งเป็นผู้คิดค้นหรือได้กำไรจากผลิตภัณฑ์เหล่านี้เลย

## อ้างอิง

หมวดหมู่:แคร็กเกอร์
หมวดหมู่:อาหารอเมริกัน
เซไว

**ซไว** (), เรียกอีกอย่างว่า **ชาวิเก** (), **เซเมียา()** และ **ซันธะไก**  () เป็นประเภทของอาหารเส้นหมี่ ที่นิยมใน อินเดียในขณะที่โดยทั่วไปทำจากข้าวพันธุ์ที่ทำจากธัญพืชอาหารอื่น ๆ เช่นข้าวสาลีราคีและอื่น ๆ ก็สามารถพบได้เช่นกัน

## อ้างอิง

หมวดหมู่:ข้าวผัดอินเดีย
หมวดหมู่:อาหารอินเดีย
หมวดหมู่:อาหารทมิฬ
หมวดหมู่:ก๋วยเตี๋ยวอินเดีย
เอสตาดิโอนาซิโอนัล ฆูลิโอ มาร์ติเนซ ปรานาโดส

**เอสตาดิโอนาซิโอนัล ฆูลิโอ มาร์ติเนซ ปรานาโดส** (; ชื่อเดิม **เอสตาดิโอนาซิโอนัล**; Estadio Nacional) เป็นสนามกีฬาแห่งชาติของประเทศชิลี ตั้งอยู่ในเขตญูญัวของนครซันติอาโก เป็นสนามกีฬาที่มีขนาดใหญ่ที่สุดในประเทศชิลี ด้วยความจุอย่างเป็นทางการที่ 48,665 ที่นั่ง สนามกีฬารวมถึงพื้นที่โดยรอบขนาดรวม 62 เฮกตาร์ เป็นศูนย์กีฬาที่มีส่วนของสนามเทนนิส ศูนย์กีฬาทางน้ำ ยิมเนเซียม เวโลโดรม สนามบีเอ็มเอ็กซ์ เป็นต้น

สนามกีฬาเริ่มก่อสร้างในปี ค.ศ. 1937 และเปิดใช้งานในปี ค.ศ. 1938 สถาปัตยกรรมของสนามได้รับแรงบันดาลใจจากโอลึมพีอาชตาดีอ็อนในเบอร์ลิน ประเทศเยอรมนี ในอดีตสนามนี้เป็นที่จัดการแข่งขันกีฬาระหว่างประเทศ เช่น ฟุตบอลโลก 1962, แมตช์แชมป์แห่งแชมป์อเมริกาใต้ (แรงบันดาลใจของยูฟ่าแชมเปียนส์ลีก) อีกหลายนัด และแมตช์ของโกปาลิเบร์ตาโดเรส เช่นกัน 

สนามกีฬาเป็นที่รู้จักในประวัติศาสตร์ชิลีสมัยใหม่ในฐานะสถานที่กักขังหมู่, ทารุณกรรม และฆาตกรรมนอกกฎหมาย สำหรับรัฐบาลทหารของเอากุสโต ปิโนเชที่ขึ้นสู่ตำแหน่งจากการรัฐประหารในประเทศชิลี ค.ศ. 1973

ในปี ค.ศ. 2009 มีการวางแผนปรับปรุงสนามให้เป็นสมัยใหม่ โดยประธานาธิบดี มิเชลเล บาเชเล ได้กล่าวว่าแผนนี้จำช่วยผลักดันให้สนามนี้เป็นสนามที่เผ็นสมัยใหม่ที่สุดในอเมริกาใต้ ในแผนนี้ยังมีการวางแผนจะสร้างหลังคาคลุมสนามกีฬาทำให้สนามกงายเป็นสนามกีฬาในร่ม กระนั้นแผนนี้มาไม่ถึงขั้นตอนการสร้างจริง

## อ้างอิง

หมวดหมู่:สิ่งก่อสร้างในซันติอาโก
หมวดหมู่:สนามกีฬาในประเทศชิลี
หมวดหมู่:สนามฟุตบอลในประเทศชิลี
หมวดหมู่:สนามกีฬาแห่งชาติ
หมวดหมู่:สนามกีฬาฟุตบอลโลก
วังลาโมเนดา

**วังลาโมเนดา** (; ) หรือ **ลาโมเนดา** () เป็นที่ทำการอย่างเป็นทางการของประธานาธิบดีชิลี และเป็นสำนักงานของรัฐมนตรีมหาดไทย, สำนักเลขานุการประธานาธิบดี และ สำนักเลขานุการใหญ่แห่งรัฐบาล อาคารนี้ตั้งอยู่ในย่านดาวน์ทาวน์ของนครซันติอาโกในเขตพลเมือง (Civic District) กินพื้นที่หนึ่งช่วงถนน

ในสมัยอาณานิคม อาคารนี้สร้างขึ้นแรกเริ่มเพื่อใช้งานเป็นโรงกษาปณ์ ผลงานออกแบบโดยสถาปนิกชาวอิตาลี ฆัวกิน โตเอสกา ก่อสร้างระหว่างปี 1784 ถึง 1805 และใช้งานผลิตเหรียญกษาปณ์ตั้งแต่ปี 1814 จนยกเลิกการผลิตที่นี่ในปี 1929

## อ้างอิง

หมวดหมู่:สิ่งก่อสร้างในซันติอาโก
หมวดหมู่:ทำเนียบประธานาธิบดี
ดาเนียล 1

**ดาเนียล 1** () เป็นบทแรกของหนังสือดาเนียลในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ เล่าว่าดาเนียลและเพื่อนสามคนถูกเนบูคัดเนสซาร์ที่ 2 จับตัวเป็นเชลยจากเยรูซาเล็มไปยังบาบิโลนและได้รับการศึกษาในเรื่องภาษาและวรรณคดีของบาบิโลน ดาเนียลและเพื่อนปฏิเสธที่จะรับประทานอาหารและสุราจากกษัตริย์ และพระเจ้าก็ประทานความรู้และความเข้าใจเกี่ยวกับความฝันและนิมิตให้พวกเขา หลังผ่านการศึกษาจนสำเร็จแล้ว ปรากฏว่าพวกเขาดีกว่าพวกโหรและพวกหมอดูในอาณาจักรบาบิโลนถึงสิบเท่า

แก่นเรื่องโดยรวมของหนังสือดาเนียลคือพระอำนาจสูงสุดของพระเจ้าเหนือประวัติศาสตร์ บทที่ 1แนะนำพระเจ้าในฐานะบุคคลที่ทรงควบคุมทุกสิ่งที่เกิดขึ้น เป็นผู้ทรงมีพระเจตจำนงและพระอำนาจสูงสุด พระองค์เป็นผู้มอบเยโฮยาคิมไว้ในพระหัตถ์ของเนบูคัดเนสซาร์และนำดาเนียลและเพื่อนให้ตกไปเป็นเชลยในบาบิโลน พระองค์ประทาน "พระคุณและพระเมตตา" แก่ดาเนียล และประทาน "ความรู้และทักษะ" แก่ชายหนุ่มชาวยิวทั้งสี่คน

หนังสือดาเนียลเป็น "ตำราที่ประกอบด้วยประวัติศาสตร์ที่น่าสงสัยจากหลากหลายประเภท" และตัวดาเนียลถือเป็นบุคคลในตำนาน หนังสือดาเนียลที่ตัวดาเนียลเป็นตัวละครเอกแบ่งเป็น 2 ส่วนใหญ่ ๆ ส่วนแรกคือชุดเรื่องราวในบทที่ 1–6 จากช่วงเวลาที่ไม่ไกลไปกว่าสมัยเฮลเลนิสต์ (323–30 ปีก่อนคริสตกาล) ส่วนหลักเป็นชุดนิมิตในบทที่ 7–12 จากสมัยมัคคาบี (กลางศตวรรษที่ 2 ก่อนคริสตกาล) บทที่ 1 น่าจะถูกเพิ่มมาในฐานะบทนำของเรื่องราวเมื่อมีการรวบรวมเรื่องราวเป็นหนังสือดาเนียลเมื่อประมาณช่วงปลายของศตวรรษที่ 3 ก่อนคริสตกาล

## อ้างอิง

## บรรณานุกรม

* 
*
* 
*  
* 
* 
* 
* 
* 
* 
*
* 
*
* 
* 
* 
* 
* 
* 
* 
* 
* 
* 

* 
* 
* 
* 
*  
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

*
* 
* 
* 
* 
* 

*
*  
*

## แหล่งข้อมูลอื่น
*ดาเนียล 1. ยูเวอร์ชัน

01
หมวดหมู่:ฝันและนิมิตในคัมภีร์ไบเบิล
หมวดหมู่:พระเจ้าเนบูคัดเนสซาร์ที่ 2
หนังสือโฮเชยา

**หนังสือโฮเชยา** (; ) ถูกรวบรวมในฐานะส่วนหนึ่งหนึ่งในหนังสือสิบสองผู้เผยพระวจนะน้อยของหมวดเนวีอีม ("ผู้เผยพระวจนะ") ในคัมภีร์ฮีบรู (ทานัค) และอยู่ในฐานะหนังสือที่แยกออกมาเป็นของตัวเองในพันธสัญญาเดิมของศาสนาคริสต์ ถือเป็นเนื้อหาส่วนผู้เผยพระวจนะน้อยลำดับแรกจากทั้งหมดสิบสองส่วนตามลำดับแบบดั้งเดิมในคัมภีร์ฮีบรูโดยส่วนใหญ่

หนังสือโฮเชยามีเนื้อหาในช่วงการล่มสลายของราชอาณาจักรอิสราเอลเหนือ หนังสือประณามการบูชาพระอื่นนอกเหนือจากพระยาห์เวห์ (พระเจ้าของอิสราเอล) โดยเปรียบเทียบในเชิงอุปลักษณ์ว่าการที่อิสราเอลละทิ้งพระยาห์เวห์ก็เหมือนกับผู้หญิงที่ไม่ซื่อสัตย์ต่อสามีของตน ตามคำบรรยายในหนังสือ ความสัมพันธ์ระหว่างโฮเชยาและโกเมอร์ภรรยาที่ไม่ซื่อสัตย์ก็เทียบได้กับความสัมพันธ์ระหว่างพระยาห์เวห์และประชาชนชาวอิสราเอลผู้ไม่ซื่อสัตย์ต่อพระองค์ หนังสือโฮเชยา "เป็นครั้งแรก" ที่อธิบายความสัมพันธ์ระหว่างพระเจ้าและชาวอิสราเอลในแง่ของการสมรส การคืนดีกันในท้ายที่สุดของโฮเชยาและโกเมอร์ถือเป็นอุปลักษณ์ที่ให้ความหวังถึงการกลับมาคืนดีกันระหว่างพระยาห์เวห์และอิสราเอลในท้ายที่สุด

หนังสือโฮชายามีอายุน้อยไปถึงประมาณ 760–720 ปีก่อนคริสตกาล ถือเป็นหนังสือที่เก่าแก่ที่สุดเล่มหนึ่งของคัมภีร์ฮีบรู หนังสือโฮเชยาเป็นที่มาของวลีว่า "เกี่ยวพายุหมุน" () ซึ่งต่อมามีการใช้อย่างแพร่หลายในภาษาอังกฤษและภาษาอื่น ๆ

## อ้างอิง

## แหล่งข้อมูลอื่น

*คำแปลในศาสนายูดาห์:
** Hoshea – Hosea (Judaica Press) translation [with Rashi's commentary] at Chabad.org
*คำแปลในศาสนาคริสต์:
**''Online Bible'' at GospelHall.org
** ''Hosea'' at The Great Books (New Revised Standard Version)
* Isagogical Study of the Book of Hosea by: Paul R. Hanke
* Reconsidering the date and provenance of the Book of Hosea by: James M. Bos
* 
* หนังสือโฮเชยา ที่ยูเวอร์ชัน


หมวดหมู่:หนังสือของพันธสัญญาเดิม
หมวดหมู่:หนังสือในศตวรรษที่ 8 ก่อนคริสตกาล
01
รีฮาดส์ สนิกุส

**รีฮาดส์ สนิกุส** (; เกิดวันที่ 25 มีนาคม ค.ศ. 1988 ในรีกา ประเทศลัตเวีย) เป็นนักกีฬาขี่ม้าพาราลิมปิกและดีเจชาวลัตเวีย เขาได้รับรางวัลเหรียญเงินในการแข่งพาราลิมปิกฤดูร้อน 2020 ในประเภททดสอบฟรีสไตล์บุคคล เกรด 1 และในประเภททดสอบชิงแชมป์บุคคล เกรด 1 เขาได้กลายเป็นนักขี่ม้าชาวลัตเวียคนแรกที่ชนะรางวัลเหรียญทองประเภทบุคคลในการแข่งกีฬาพาราลิมปิก 2024 ที่ปารีส ร่วมกับม้าของเขาที่ชื่อ*คิงออฟเดอะแดนซ์*

นอกจากนี้ เขาได้เข้าแข่งรายการชิงแชมป์ยุโรป ค.ศ. 2017 ที่กอเทนเบิร์ก ประเทศสวีเดน และการแข่งขี่ม้าชิงแชมป์โลก 2018

## อ้างอิง

## แหล่งข้อมูลอื่น
* 

หมวดหมู่:นักกีฬาขี่ม้าชายชาวลัตเวีย
ไรเดอร์ส รีพับลิก

***ไรเดอร์ส รีพับลิก*** () เป็นวิดีโอเกมกีฬาที่พัฒนาโดยยูบิซอฟต์ อานซี และเผยแพร่โดยบริษัทยูบิซอฟต์ ในเกมนี้ผู้เล่นสามารถเข้าร่วมกิจกรรมกีฬาเอ็กซ์ตรีมสี่ประเภทหลัก เช่น การขี่จักรยานเสือภูเขา, การเล่นสกี, การเล่นสโนว์บอร์ด และการบินวิงสูท ในโลกที่อยู่ภายนอกที่รวมสถานที่หลายแห่งทางภาคตะวันตกของสหรัฐไว้ในที่เดียว เกมดังกล่าววางจำหน่ายสำหรับเพลย์สเตชัน 4, เพลย์สเตชัน 5, สตาเดีย, วินโดวส์, เอกซ์บอกซ์วัน และเอกซ์บอกซ์ซีรีส์เอกซ์/เอส เมื่อวันที่ 28 ตุลาคม ค.ศ. 2021 ซึ่งได้รับคำวิจารณ์ในเชิงบวกโดยทั่วไปเมื่อเปิดตัว

## รูปแบบการเล่น
thumb|left|การแข่งร็อกเกตวิงสูทเป็นหนึ่งในกิจกรรมที่ผู้เล่นสามารถเข้าร่วมในเกม''ไรเดอร์ส รีพับลิก''

กิจกรรมหลักสี่อย่างที่มีในเกม ได้แก่ การขี่จักรยานเสือภูเขา, การเล่นสกี, การเล่นสโนว์บอร์ด และการบินวิงสูท บริษัทยูบิซอฟต์อธิบายเกมนี้ว่าเป็น "เกมกีฬาหลายผู้เล่นจำนวนมาก" โดยผู้เล่นสูงสุด 64 คนสามารถแข่งขันกันในการแข่งแมสเรเซส ส่วนเวอร์ชันเพลย์สเตชัน 4 และเอกซ์บอกซ์วันรองรับผู้เล่นได้ประมาณ 20 คนเท่านั้น นอกจากนี้ ผู้เล่นยังสามารถเล่นโหมดหลายผู้เล่แบบแข่ง 6 ต่อ 6 ที่ชื่อ "ทริกส์แบตเทิลอะรีนา" ซึ่งในโหมดนี้ แต่ละทีมจะแข่งกันในสนามประลองและต้องแสดงทริกให้ได้มากที่สุดเท่าที่จะทำได้เพื่อที่จะได้รับคะแนนทริก โดยทีมที่มีคะแนนสูงสุดจะเป็นฝ่ายชนะ เกมดังกล่าวดำเนินเรื่องในโอเพนเวิลด์ที่รวมเอาสถานที่ต่าง ๆ เจ็ดแห่งในพื้นที่ทางภาคตะวันตกของสหรัฐ ได้แก่ ไบรซ์แคนยอน, โยเซมอะทีแวลลีย์, อุทยานแห่งชาติเซควอยา, ไซออน, แคนยอนแลนด์, เขาแมมมอธ และแกรนด์ทีตันไว้ในแผนที่เดียวขนาดใหญ่ เกมดังกล่าวมีศูนย์กลางทางสังคมที่ผู้เล่นสามารถพบปะและโต้ตอบกัน

เกมนี้มีโหมดอาชีพที่ผู้เล่นจะต้องเล่นหกประเภทที่แตกต่างกัน (ได้แก่ จักรยานฟรีสไตล์, การแข่งความเร็วจักรยาน, สโนว์บอร์ด/สกีฟรีสไตล์, การแข่งความเร็วสโนว์บอร์ด/สกี, วิงสูท, ร็อกเกตวิงสูท) ซึ่งแต่ละประเภทมีเส้นทางความก้าวหน้าของตัวเอง ผู้เล่นจะค่อย ๆ ไปถึงเหตุการณ์สำคัญต่าง ๆ เช่น ได้รับเชิญให้เข้าร่วมการแข่งต่าง ๆ เช่น ยูซีไอ เมาเทนไบก์เวิลด์คัพ, เรดบูลแรมเพจ, เรดบูลจอยไรด์ และเอ็กซ์เกมส์ รวมถึงเซ็นสัญญากับผู้สนับสนุนกีฬาที่มีอยู่ในโลกแห่งความเป็นจริง ส่วนเป้าหมายสุดท้ายคือการเข้าร่วมการแข่ง "ไรเดอส์ริดจ์อินวิเทชันแนล" ซึ่งอธิบายว่าเป็น "การแข่งกีฬาหลายประเภทที่ไม่เคยมีมาก่อนซึ่งรวมกีฬาทุกประเภทไว้ในรายการเดียว" โดยในอีเวนต์นี้ ผู้เล่นสามารถสลับเปลี่ยนกิจกรรมกีฬาได้ตามต้องการ เมื่อผู้เล่นก้าวหน้าในโหมดอาชีพ พวกเขาจะได้รับการปลดล็อกอุปกรณ์, เครื่องแต่งกาย และไอเทมเครื่องตกแต่งใหม่ ๆ

## หมายเหตุ

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2564
หมวดหมู่:วิดีโอเกมการปั่นจักรยาน
หมวดหมู่:วิดีโอเกมโอเพนเวิลด์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับสตาเดีย
หมวดหมู่:เกมของยูบิซอฟต์ เอนเตอร์เทนเมนท์
หมวดหมู่:วิดีโอเกมที่พัฒนาขึ้นในประเทศฝรั่งเศส
หมวดหมู่:วิดีโอเกมที่มีฉากในสหรัฐ
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
โฮเชยา

ในคัมภีร์ฮีบรู **โฮเชยา** (,  หรือ ;  – *Hōšēaʿ*, 'ความรอด';  – *Hōsēé*) หรือ **Osee** บุตรเบเออรี เป็นผู้เผยพระวจนะในอิสราเอลเมื่อศตวรรษที่ 8 ก่อนคริสตกาล และเป็นผู้เขียนหลักของหนังสือโฮเชยาที่มีชื่อหนังสือตามชื่อของเขา โฮเชยาเป็นคนแรกในผู้เผยพระวจนะน้อยสิบสองคน ซึ่งงานเขียนของผู้เผยพระวจนะเหล่านี้ถูกรวบรวมและจัดอยู่ในหนังสือเล่มเดียวในคัมภีร์ฮีบรู (ทานัค) ของศาสนายูดาห์ในยุคพระวิหารที่สอง (จัดเป็นหนังสือเล่มสุดท้ายของหมวดเนวีอีม) แต่ถูกแยกมาเป็นหนังสือของเดี่ยว ๆ ในศาสนาคริสต์ โฮเชยามักถูกมองว่าเป็น "ผู้เผยพระวจนะแห่งการพิพากษา" แต่ภายใต้ข้อความว่าด้วยการทำลายล้างของโฮเชยาก็ยังมีคำสัญญาถึงการฟื้นฟู ทาลมุดอ้างว่าโฮเชยาเป็นผู้เผยพระวจนะที่ยิ่งใหญ่ที่สุดในหมู่คนรุ่นของเขา ช่วงเวลาที่โฮเชยาปฏิบัติพันธกิจนั้นกินเวลาประมาณหกสิบปี และโฮเชยาเป็นผู้เผยพระวจนะของอิสราเอลเพียงคนเดียวในสมัยของเขาที่เขียนคำเผยพระวจนะไว้ แม้ว่าช่วงเวลาที่หนังสือเขียนขึ้นเป็นที่ถกเถียงในหมู่นักวิชาการ แต่ส่วนใหญ่เห็นพ้องว่าเนื้อหาส่วนใหญ่ของหนังสือน่าจะถูกเขียนขึ้นในช่วงรัชสมัยของเยโรโบอัมที่ 2 แห่งอิสราเอล (ประมาณ 793–753 ปีก่อนคริสตกาล)

## อ้างอิง

## แหล่งข้อมูลอื่น

*Prophet Hosea Orthodox icon and synaxarion

หมวดหมู่:ผู้เผยพระวจนะในคัมภีร์ฮีบรู
หมวดหมู่:บุคคลในศตวรรษที่ 8 ก่อนคริสตกาล
หมวดหมู่:นักบุญจากพันธสัญญาเดิม
หมวดหมู่:บุคคลจากหนังสือโฮเชยา
เทลส์ออฟเค็นเซรา: เซา

***เทลส์ออฟเค็นเซรา: เซา*** () เป็นวิดีโอเกมเมทรอยด์เวเนียใน ค.ศ. 2024 ที่พัฒนาโดยเซอร์เจนต์สตูดิโอส์และเผยแพร่โดยอิเล็กทรอนิก อาตส์ ภายใต้ชื่อ EA Originals ตัวเกมเผยแพร่ในนินเท็นโดสวิตช์ เพลย์สเตชัน 5 วินโดวส์ และเอกซ์บอกซ์ซีรีส์ X/S ในวันที่ 23 เมษายน ค.ศ. 2024 หลังเปิดตัว เกมนี้ได้รับคำวิจารณ์เชิงบวกจากนักวิจารณ์
 
## วิธีเล่น

 
## การพัฒนาและเผยแพร่
อาบูบาการ์ ซาลิม ผู้เป็นที่รู้จักมากที่สุดจากการให้เสียง Bayek ใน *[[อัสแซสซินส์ครีด ออริจินส์]]* เป็นผู้นำความคิดสร้างสรรค์ของตัวเกม เขาก่อตั้งเซอร์เจนต์สตูดิโอส์ใน ค.ศ. 2019 และ *เทลส์ออฟเค็นเซรา: เซา* เป็นโครงการเปิดตัวของสตูดิโอ *เทลส์ออฟเค็นเซรา* ได้รับแรงบันดาลใจจากประสบการณ์อันโศกเศร้าของซาลิมจากการสูญเสียพ่อของเขา ตัวเกมได้รับแรงบันดาลใจจากวัฒนธรรมบันตูอย่างมากและประสบการณ์กับกลุ่มชนเผ่าของซาลิมขณะถ่ายทำ *[[Raised by Wolves (American TV series)|Raised by Wolves]]* ในประเทศแอฟริกาใต้ เรื่องราวยังได้แรงบันดาลใจจากเกมสวมบทบาทที่มี Critical Role Productions เป็นผู้ช่วยพัฒนาเกม Nainita Desai ทำหน้าที่เป็นผู้ประพันธ์ดนตรีของตัวเกม ซาลิมกล่าวถึงซาวด์แทร็กของเกมว่ามีความผสมระหว่างเสียงสังเคราะห์ อิเลกทรอนิก และดนตรีพื้นเมืองแอฟริกัน และเปรียบเทียบกับดนตรีจาก*[[Black Panther (film)|แบล็กแพนเทอร์]]*และ*[[เทเน็ท]]*
 
เซอร์เจนต์สตูดดิโอส์ (ตอนนั้นมีชื่อว่าซิลเวอร์เรนเกมส์) ประกาศว่า ทางสตูดิโอได้ร่วมมือกับอิเล็กทรอนิก อาตส์ ผู้เผยแพร่ เพื่อพัฒนาเกมใหม่ในเดือนมีนาคม ค.ศ. 2021 และมีการประกาศอย่างเป็นทางการในงาน The Game Awards 2023 เมื่อเดือนธันวาคม ค.ศ. 2023 โดยเผยแพร่ในนินเท็นโดสวิตช์, เพลย์สเตชัน 5 วินโดวส์ และเอกซ์บอกซ์ซีรีส์ X/S ภายใต้ชื่อ EA Originals ในวันที่ 23 เมษายน ค.ศ. 2024
 
## คำตอบรับ
*เทลส์ออฟเค็นเซรา: เซา* ได้รับคำวิจารณ์จากนักวิจารณ์ในระดับ "เป็นที่โปรดปรานโดยทั่วไป" โดยมีคะแนนเฉลี่ยจากเว็บไซต์รวบรวมรีวิว เมทาคริติก อยู่ที่ 76/100 คะแนน
 
## อ้างอิง

 
## แหล่งข้อมูลอื่น
* 
 
หมวดหมู่:วิดีโอเกมใน ค.ศ. 2024
หมวดหมู่:วิดีโอเกมที่พัฒนาในสหราชอาณาจักร
หมวดหมู่:วิดีโอเกมที่ฉากในทวีปแอฟริกา
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 5
หมวดหมู่:เกมสำหรับเอกซ์บอกซ์ซีรีส์ X และซีรีส์ S
หมวดหมู่:เกมสำหรับนินเท็นโดสวิตช์
หมวดหมู่:เกมของอิเล็กทรอนิก อาตส์
หมวดหมู่:เกมเมทรอยด์เวเนีย
หมวดหมู่:วิดีโอเกมที่มีกราฟฟิก 2.5 มิติ
หมวดหมู่:วิดีโอเกมผู้เล่นเดี่ยว
สระว่ายน้ำอาซัวร์

**สระว่ายน้ำอาซัวร์** () เป็นหนึ่งในสระว่ายน้ำในร่ม ภายในเมืองร้างปรือปิยัจ ประเทศยูเครน ซึ่งได้รับผลกระทบจากภัยพิบัติเชียร์โนบีล

## ประวัติ
สระว่ายน้ำแห่งนี้ถูกสร้างขึ้นในช่วงทศวรรษ 1970 และยังคงถูกใช้งานจนถึงปี 1998 (12 ปีหลังจากภัยพิบัตินิวเคลียร์เชียร์โนบีล) ในช่วง 12 ปีที่ผ่านมา สระว่ายน้ำนี้ถูกใช้โดยเจ้าหน้าที่ทำความสะอาดเชียร์โนบีลสระว่ายน้ำนี้ถือเป็นสถานที่ที่สะอาดที่สุดแห่งหนึ่งในเมืองปรือปิยัจ อย่างไรก็ตาม สระว่ายน้ำและสนามบาสเกตบอลในร่มในร่มที่อยู่ติดกัน ถูกทิ้งร้างและปล่อยให้ทรุดโทรมตั้งแต่ปิดให้บริการในปี ค.ศ. 1998

## แกลเลอรี

## อ้างอิง

## แหล่งข้อมูลอื่น

# Photographs of the Azure Swimming Pool in 2016

หมวดหมู่:อาคารและสิ่งปลูกสร้างในเมืองปรือปิยัจ
หมวดหมู่:สระว่ายน้ำ
หมวดหมู่:เขตห้ามเข้าเชียร์โนบีล
หมวดหมู่:สถานที่ว่ายน้ำในประเทศยูเครน
หมวดหมู่:การก่อตั้งในทศวรรษ 1970 ในประเทศยูเครน
หมวดหมู่:การเลิกกิจการในปี ค.ศ. 1998 ในประเทศยูเครน
ผู้กล้าโทษประหาร

เป็นซีรีส์ไลต์โนเวลญี่ปุ่น ที่เขียนโดย ร็อกเก็ต โชไค และวาดภาพประกอบโดย เมฟิสโต เริ่มตีพิมพ์บนเว็บไซต์นวนิยายออนไลน์ คากูโยมุ ในเดือนตุลาคม พ.ศ. 2563 เริ่มตีพิมพ์เป็นไลต์โนเวลภายใต้สำนักพิมพ์ เด็งเงกิ โนะ ชิน บุงเงอิ ของแอสกีมีเดียเวิร์กส์ ในเดือนกันยายน พ.ศ. 2564 มังงะที่ดัดแปลงได้เริ่มตีพิมพ์ในนิตยสารเว็บ Dengeki Comic Regulus ของแอสกีมีเดียเวิร์กส์ เมื่อเดือนมีนาคม พ.ศ. 2565 ซีรีส์อนิเมะโทรทัศน์ที่ผลิตโดยสตูดิโอไค ออกอากาศตั้งแต่เดือนมกราคมถึงมีนาคม พ.ศ. 2569 โดยมีการประกาศสร้างฤดูกาลที่สองแล้ว

## ตัวละคร
;
:
;
:
;
:
;
:
;
:

## สื่อ
### ไลต์โนเวล
เขียนโดย ร็อกเก็ต โชไค *ผู้กล้าโทษประหาร* เริ่มตีพิมพ์บนเว็บไซต์นวนิยายออนไลน์ คากูโยมุ ต่อมาได้รับการซื้อลิขสิทธิ์โดย แอสกีมีเดียเวิร์กส์ และได้เริ่มตีพิมพ์ในรูปแบบไลต์โนเวลพร้อมภาพประกอบโดย เมฟิสโต ภายใต้สำนักพิมพ์ไลต์โนเวล เด็งเงกิ โนะ ชิน บุงเงอิ ปัจจุบันมีหนังสือทั้งหมด 6 เล่มที่วางจำหน่าย ณ วันที่ 17 เมษายน พ.ศ. 2567

### มังงะ
มังงะดัดแปลงเริ่มตีพิมพ์เป็นตอนในนิตยสารเว็บ Dengeki Comic Regulus ของ แอสกีมีเดียเวิร์กส์ เมื่อวันที่ 25 มีนาคม พ.ศ. 2565 ณ วันที่ 26 เมษายน พ.ศ. 2567 มีจำนวนเล่มที่รวบรวมไว้ 2 เล่ม

### อนิเมะ
มีการประกาศสร้างเป็นอนิเมะในงานฉลองครบรอบ 30 ปีของ เด็งเงกิบุงโกะ เมื่อวันที่ 16 กรกฎาคม พ.ศ. 2566 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอไค และกำกับโดยฮิโรยูกิ ทาคาชิมะ โดยมีโยชิทาเกะ นากาโคจิเป็นผู้ช่วยผู้กำกับ เขียนบทโดยเคนตะ อิฮาระ ออกแบบตัวละครโดยทาเคชิ โนดะ และแต่งเพลงประกอบโดยชุนสุเกะ ทากิซาวะ เดิมทีซีรีส์เรื่องนี้มีกำหนดออกอากาศในเดือนตุลาคม พ.ศ. 2568 แต่ภายหลังมีการเลื่อนออกอากาศออกไปเพื่อปรับปรุงคุณภาพของซีรีส์ให้ดีขึ้น โดยมีกำหนดออกอากาศในเดือนมกราคม พ.ศ. 2569 เมเดียลิงก์เป็นผู้ถือลิขสิทธิ์ซีรีส์นี้

มีการประกาศสร้างฤดูกาลที่สองในงานอนิเมะเจแปน เมื่อวันที่ 28 มีนาคม พ.ศ. 2569

#### รายชื่อตอน

## การตอบรับ
ในหนังสือแนะนำไลต์โนเวลประจำปี โคโนะ ไลต์โนเวล งะ ซูโงอิ! ฉบับปี พ.ศ. 2566 เรื่องนี้ติดอันดับสามในประเภททังโกบง

## ดูเพิ่ม
* *[[เกิดใหม่เป็นขุนนางขึ้นเป็นใหญ่ด้วยสกิลประเมิน|เกิดใหม่เป็นขุนนางขึ้นเป็นใหญ่ด้วยสกิลประเมิน -พอบุคคลชั้นยอดเข้ามา แคว้นแสนงอกง่อยที่รับสืบทอดก็กลายเป็นแคว้นสุดแกร่ง]]*, ซีรีส์ไลต์โนเวลที่ดัดแปลงเป็นมังงะ ซึ่งมังงะเรื่องดังกล่าววาดภาพประกอบโดย นัตสึมิ อิโนะอุเอะ เช่นกัน

## อ้างอิง

## แหล่งข้อมูลอื่น
*  
*  
*  
*  
* 

หมวดหมู่:เว็บคอมิกญี่ปุ่น
หมวดหมู่:เว็บคอมิกที่ได้รับการตีพิมพ์
หมวดหมู่:ไลต์โนเวล
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวผจญภัย
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:อนิเมะและมังงะดาร์กแฟนตาชี
หมวดหมู่:อนิเมะและมังงะที่สร้างจากไลต์โนเวล
หมวดหมู่:ฟีนิกซ์ (สำนักพิมพ์)
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:มังงะที่ตีพิมพ์ในปี พ.ศ. 2565
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:สตูดิโอไค
กฎมือขวาของเฟลมมิ่ง

Fleming's right hand rule|thumb|กฎมือขวาของเฟลมิ่ง|400px

ในสาขาวิชา ทฤษฎีแม่เหล็กไฟฟ้า, **กฎมือขวาของเฟลมมิ่ง** (สำหรับ เครื่องกำเนิดไฟฟ้า) แสดงทิศทางของ กระแสไฟฟ้าเหนี่ยวนำ เมื่อตัวนำที่ติดอยู่กับวงจรเคลื่อนที่ในสนามแม่เหล็ก กฎมือขวา นี้สามารถใช้เพื่อกำหนดทิศทางของกระแสไฟฟ้าในขดลวดของเครื่องกำเนิดไฟฟ้าได้

เมื่อมีการเคลื่อนที่ของตัวนำเช่นสายไฟผ่านสนามแม่เหล็ก กระแสไฟฟ้าจะถูกเหนี่ยวนำในตัวนำเนื่องจาก กฎของฟาร์ดา กระแสไฟฟ้าในตัวนำสามารถมีทิศทางได้สองทิศทาง กฎมือขวาของเฟลมมิ่งจะบอกว่ากระแสจะไหลในทิศทางใด

มือขวาจะต้องถือให้นิ้วโป้ง, นิ้วชี้, และนิ้วกลางเป็นมุมฉากต่อกัน (ที่มุม 90 องศา) ตามที่แสดงในภาพ

* นิ้วโป้ง ชี้ไปในทิศทางของ **[[การเคลื่อนที่ (ฟิสิกส์)|การเคลื่อนที่]] ** ของตัวนำเทียบกับสนามแม่เหล็ก
* นิ้วชี้ ชี้ไปในทิศทางของ **[[สนามแม่เหล็ก]] **ตามธรรมเนียม จะเป็นทิศทางจากขั้วแม่เหล็กเหนือไปยังขั้วแม่เหล็กใต้
* นิ้วกลาง (จาก + ถึง − จากขั้วที่มี ศักย์ไฟฟ้า 

ตัวอักษรที่เน้นในทิศทางข้างต้นให้วิธีการจำแบบ นีโมนิก สำหรับลำดับ อีกหนึ่งวิธีในการจำกฎนี้คือการใช้ตัวย่อ "FBI" ซึ่งย่อมาจาก **F**orce (หรือการเคลื่อนไหว), **B** เป็นสัญลักษณ์ของสนามแม่เหล็ก และ **I** เป็นสัญลักษณ์ของกระแสไฟฟ้า ตัวอักษรต่อไปจะสอดคล้องกับนิ้วมือที่ตามลำดับ: นิ้วโป้ง → F; นิ้วชี้ → B; นิ้วกลาง → I

ยังมี กฎมือซ้ายของเฟลมมิ่งสำหรับมอเตอร์ไฟฟ้า (สำหรับ มอเตอร์ไฟฟ้า) กฎที่ใช้มือขวาจะถูกจำจากตัวอักษร "**g**" ซึ่งอยู่ในคำว่า "ri**g**ht" และ "**g**enerator"

นีโมนิก เหล่านี้ได้รับการตั้งชื่อโดย จอห์น แอมโบรส เฟลมมิ่ง วิศวกรชาวอังกฤษที่ประดิษฐ์มันขึ้นมา

เวอร์ชันที่เทียบเท่าของกฎมือขวาของเฟลมมิ่งคือกฎมือซ้าย

## ความแตกต่างระหว่างกฎมือขวาและกฎมือซ้าย
กฎมือซ้ายของเฟลมมิ่งใช้กับมอเตอร์ไฟฟ้าในขณะที่กฎมือขวาของเฟลมมิ่งใช้กับเครื่องกำเนิดไฟฟ้า กล่าวอีกนัยหนึ่ง ควรใช้กฎมือซ้ายของเฟลมมิ่งหากต้องการสร้างการเคลื่อนที่ในขณะที่กฎมือขวาของเฟลมมิ่งควรใช้หากต้องการสร้างไฟฟ้า

ต้องใช้มือที่แตกต่างกันในการทำงานกับมอเตอร์และเครื่องกำเนิดไฟฟ้าเนื่องจากเหตุและผลที่แตกต่างกัน

ในมอเตอร์ไฟฟ้า กระแสไฟฟ้าและสนามแม่เหล็กมีอยู่ (ซึ่งเป็นเหตุ) และทำให้เกิดแรงที่ก่อให้เกิดการเคลื่อนที่ (ซึ่งเป็นผล) ดังนั้นจึงใช้กฎมือซ้าย ในเครื่องกำเนิดไฟฟ้า การเคลื่อนที่และสนามแม่เหล็กมีอยู่ (เป็นเหตุ) และทำให้เกิดกระแสไฟฟ้า (ผล) ดังนั้นจึงใช้กฎมือขวา

เพื่ออธิบายเหตุผล ให้พิจารณาว่ามอเตอร์ไฟฟ้าหลายประเภทสามารถใช้เป็นเครื่องกำเนิดไฟฟ้าได้เช่นกัน ยานพาหนะที่ขับเคลื่อนด้วยมอเตอร์ดังกล่าวสามารถเร่งความเร็วให้สูงขึ้นได้โดยการเชื่อมต่อมอเตอร์เข้ากับแบตเตอรี่ที่ชาร์จเต็มหากมอเตอร์ถูกตัดการเชื่อมต่อจากแบตเตอรี่ที่ชาร์จเต็มแล้วและเชื่อมต่อกับแบตเตอรี่ที่หมดเกลี้ยงแทน ยานพาหนะจะชะลอความเร็ว มอเตอร์จะทำหน้าที่เป็นเครื่องกำเนิดไฟฟ้าและแปลงพลังงานจลน์ ของยานพาหนะ กลับเป็นพลังงานไฟฟ้าซึ่งจะถูกเก็บไว้ในแบตเตอรี่ เนื่องจากทิศทางของการเคลื่อนที่และทิศทางของสนามแม่เหล็ก (ภายในมอเตอร์/เครื่องกำเนิดไฟฟ้า) ไม่เปลี่ยนแปลง ทิศทางของกระแสไฟฟ้าในมอเตอร์/เครื่องกำเนิดไฟฟ้าจึงย้อนกลับ ซึ่งเป็นไปตามกฎข้อที่สองของอุณหพลศาสตร์ (กระแสไฟฟ้าของเครื่องกำเนิดไฟฟ้าต้องต้านกระแสไฟฟ้าของมอเตอร์ และกระแสไฟฟ้าที่แรงกว่าจะมีค่ามากกว่ากระแสไฟฟ้าอีกกระแสหนึ่งเพื่อให้พลังงานไหลจากแหล่งที่มีพลังงานมากกว่าไปยังแหล่งที่มีพลังงานน้อยกว่า)
## อ้างอิง

## แหล่งข้อมูลอื่น
* Diagrams at magnet.fsu.edu
* Diagrams and exercises

หมวดหมู่:เทคนิคการจำทางวิทยาศาสตร์
หมวดหมู่:แม่เหล็กไฟฟ้า
กฎพาย

**กฎพาย** หรือที่บางครั้งเรียกว่า **กฎสลับ** เป็นกฎที่ใช้ในการปรับสมดุลของเกมแนวกลยุทธ์เชิงนามธรรม ซึ่งแสดงให้เห็นว่าผู้เล่นที่เล่นก่อนอาจมีข้อได้เปรียบ หลังจากที่ผู้เล่นคนแรกได้ทำการเดินครั้งแรกในเกมที่ใช้กฎพาย ผู้เล่นคนที่สองจะต้องเลือกหนึ่งในสองทางเลือกดังต่อไปนี้:
1. *ปล่อยให้การเดินเดิมคงอยู่* ผู้เล่นคนที่สองยังคงเป็นผู้เล่นคนที่สองและทำการเดินในทันที
2. *สลับตำแหน่ง* ผู้เล่นคนที่สองจะกลายเป็นผู้เล่นที่เดินก่อนด้วยการเดินที่คู่ต่อสู้ทำไว้แล้ว และคู่ต่อสู้จะทำการเดินครั้งแรกในสีใหม่ของตน

ขึ้นอยู่กับประเภทของเกม อาจมีสองวิธีในการสลับตำแหน่ง:
1. *สลับสี* หมายถึงผู้เล่นแลกเปลี่ยนชิ้นหมากกัน ผู้เล่นที่ทำการเดินครั้งแรกกลายเป็นผู้เล่นคนที่สองและทำการเดินครั้งที่สองในกระดาน ซึ่งแสดงให้เห็นในแผนภาพหมากรุกที่นี่
2. *สลับชิ้นแรก* สามารถเกิดขึ้นในเกมที่กระดานเริ่มต้นว่างเปล่าและการเดินครั้งแรกประกอบด้วยการวางชิ้นหมากหนึ่งชิ้น สมมติว่าสีของหมากเป็นขาวและดำ และดำวางชิ้นแรก ชิ้นนี้จะถูกแทนที่ด้วยชิ้นหมากสีขาวในตำแหน่งที่สอดคล้องกับสีขาว และชิ้นหมากสีดำจะถูกส่งกลับไปยังสำรับของผู้เล่นสีดำ ในเกมเช่น Hex หรือ TwixT ตำแหน่งที่สอดคล้องกันคือเซลล์ที่ "สะท้อน" ข้ามแนวทแยงที่ใกล้ที่สุด (หรือแนวใดก็ได้) ในเกมเช่น Y ซึ่งกระดานไม่มีทิศทางเฉพาะ ชิ้นหมากสีขาวจะเข้าแทนที่ชิ้นหมากสีดำในเซลล์เดียวกัน ผู้เล่นยังคงรักษาสีของชิ้นหมากของตนไว้ และการเล่นจะดำเนินต่อไปโดยดำเป็นฝ่ายเดินครั้งถัดไป นี่เป็นการเทียบเท่ากับการสลับสี

การใช้กฎพายมีรายงานครั้งแรกในปี ค.ศ. 1909 สำหรับเกมในตระกูล Mancala ในบรรดาเกมสมัยใหม่ Hex ใช้กฎนี้ TwixT ในการแข่งขันใช้กฎการสลับเช่นกัน ในเกม Meridians ผู้เล่นคนแรกจะวางหมากสองชิ้นบนกระดานก่อนที่ผู้เล่นคนที่สองจะเลือกสี กฎนี้สามารถใช้กับเกมอื่น ๆ ที่เป็นเกมแก้ปัญหาได้ เช่น Gomoku หรือ Tablut

กฎนี้ได้รับชื่อตามวิธีการ "แบ่งและเลือก" เพื่อให้เกิดความยุติธรรมเมื่อแบ่งพายระหว่างสองคน: คนหนึ่งหั่นพายครึ่ง แล้วอีกคนเลือกว่าจะกินครึ่งไหน คนที่หั่นพายจะพยายามทำให้แบ่งพายได้เท่าเทียมที่สุดเพราะรู้ว่าอีกคนจะเลือกชิ้นที่ใหญ่กว่า

กฎนี้ทำหน้าที่เป็นปัจจัยปกติในเกมที่อาจมีข้อได้เปรียบจากการเดินก่อน ในเกมที่ไม่สามารถจบลงด้วยการเสมอ เช่น Hex กฎพายทำให้ผู้เล่นคนที่สองมีโอกาสชนะในเชิงทฤษฎี (เนื่องจากหนึ่งในผู้เล่นต้องมีแผนการชนะหลังจากการเดินครั้งแรก และผู้เล่นคนที่สองสามารถเลือกเป็นผู้ชนะได้) แต่ในทางปฏิบัติ ผู้เล่นคนแรกจะต้องเลือกการเดินที่ไม่แข็งแกร่งเกินไปหรือน้อยเกินไป และผู้เล่นคนที่สองต้องตัดสินใจว่าสมควรสลับตำแหน่งเพื่อใช้ประโยชน์จากการเดินก่อนหรือไม่

## การใช้เพื่อกำหนดค่าคอมิในเกมโกะ
ในเกมโกะ ผู้เล่นคนหนึ่งสามารถเลือกจำนวนคอมิได้ (คอมิเป็นคะแนนที่มอบให้ผู้เล่นคนที่สองเพื่อชดเชยสำหรับการไม่ได้เดินก่อน) จากนั้นผู้เล่นอีกคนจะตัดสินใจว่าจะยอมรับค่าคอมินั้นหรือสลับสีเพื่อเล่นเป็นผู้เล่นอีกฝ่าย ซึ่งนำไปสู่การที่ผู้เล่นเลือกจำนวนคอมิที่ยุติธรรม เพราะหากพวกเขาเลือกคอมิที่ให้ประโยชน์เกินไป ผู้เล่นอีกฝ่ายก็สามารถเลือกที่จะเล่นเป็นฝ่ายขาวและใช้ประโยชน์จากคอมิที่สูงนั้นได้

## อ้างอิง

หมวดหมู่:คำศัพท์เกมกระดาน
หมวดหมู่:กฎทั่วไป
หมวดหมู่:การแบ่งที่ยุติธรรม
จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดสุโขทัย]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองสุโขทัย, อำเภอศรีสำโรง, อำเภอกงไกรลาศ และอำเภอคีรีมาศ

### เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอศรีสัชนาลัย, อำเภอสวรรคโลก, อำเภอศรีนคร, อำเภอทุ่งเสลี่ยม และอำเภอบ้านด่านลานหอย

## ดูเพิ่ม
* จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
## อ้างอิง

สุโขทัย
หมวดหมู่:การเลือกตั้งในจังหวัดสุโขทัย